Les factures de més de 1.000€ hauran de presentar-se a través de la Plataforma Face
2025-07-24

L’Ajuntament de Burjassot, complint l’acord plenari del 25 d’abril, de modificació de les bases d’execució del pressupost 2017, en la qual s’estableix que queden exclosos de l’obligació de presentar factura electrònica les factures d’import fins a 1.000€, informarà a través del seu web, www.burjassot.org , d’aquest canvi a l’hora de presentar factures.

Així, a partir de hui (19-06-2017), només s’admetran factures en paper fins a 1.000€, la resta hauran de presentar-se de manera electrònica, a través de la Plataforma Face, en la web www.face.gob.es.

De fàcil accés, aquest Punt General d’Entrada de Factures Electròniques de l’Administració General de l’Estat, permet als proveïdors no solament convertir la factura en electrònica, baixant-se un programa gratuït disponible en la pròpia web, sinó que també els dóna l’oportunitat, una vegada enviada, de conéixer el seu estat, sabent així, en temps real, en quin procés es troba.

Amb l’enviament de la factura electrònica, també es genera un registre comptable de les mateixes i un millor control comptable de les factures pendents de pagament, tant per part de l’administració com per part del proveïdor que, com s’ha assenyalat, coneixerà en temps real l’estat dels seus pagaments pendents